ddrg/super_eurlex huggingface dataset:
GFCM na svojich výročných zasadnutiach v rokoch 2011 a 2012 prijala v rámci oblasti svojej právomoci opatrenia zamerané na udržateľné využívanie koralu červeného, ktoré je potrebné vykonať v práve Únie. Jedno z týchto opatrení sa týka používania diaľkovo ovládaných podvodných vozidiel (ROV – Remotely Operated under-water Vehicles). GFCM rozhodla, že ďalšie využitie vozidiel ROV v zónach patriacich do vnútroštátnej právomoci, ktorým sa už povolilo zapojenie do operácií týkajúcich sa pozorovania a skúmania koralu červeného, sa využitie povolí len za určitých podmienok a počas obmedzeného obdobia, pokiaľ sa vo vedeckých odporúčaniach nestanoví inak. V dôsledku toho by sa takéto použitie vozidiel ROV vo vodách Únie po 31. decembri 2015 už nemalo povoliť, pokiaľ to nebude odôvodnené vedeckým odporúčaním. V súlade s odporúčaním GFCM/35/2011/2 by sa použitie vozidiel ROV malo povoliť aj v prípade členských štátov, ktoré ich ešte nepovolili na skúmanie a možno by tak chceli urobiť, a to za predpokladu, že vedecké výsledky získané v rámci plánov hospodárenia nevykazujú žiadny negatívny vplyv na udržateľné využívanie koralu červeného.

Použitie vozidiel ROV by sa navyše malo povoliť na obmedzené obdobie, ktoré nepresiahne rok 2015, na vedecké experimentálne kampane, a to na účely pozorovania, ako aj na zber koralu červeného. Podľa ďalšieho opatrenia stanoveného v odporúčaní GFCM/36/2012/1 sa majú úlovky koralu červeného vyloďovať len v istom počte prístavov, ktoré na to majú náležité prístavné zariadenia, a zoznamy určených prístavov sa majú poskytnúť sekretariátu GFCM. Akékoľvek zmeny, ktoré majú vplyv na zoznamy prístavov určených členskými štátmi, by sa mali oznámiť Európskej komisii (ďalej len „Komisia“), aby sa mohli ďalej zaslať sekretariátu GFCM.
(3)

Je možné, že hospodárske subjekty budú popri plnení hygienických požiadaviek a realizácii osvedčených postupov v rámci krmivového reťazca musieť v osobitných prípadoch používať látky slúžiace na zlepšenie hygienického profilu s cieľom zlepšiť kvalitu krmiva určeného na výživu zvierat, a to poskytnutím dodatočných záruk týkajúcich sa ochrany zdravia zvierat a verejného zdravia. Keďže dané kŕmne doplnkové látky nemožno zaradiť do žiadnej z funkčných skupín stanovených v nariadení (ES) č. 1831/2003, je potrebné do kategórie „technologických doplnkových látok“ pridať novú funkčnú skupinu.
(6)

Kritérium uvedené v Codex Alimentarius týkajúce sa E. coli pre produkty uvedené na trh sa odlišuje od kritéria uvedeného v právnych predpisoch Európskej únie. Kritérium uvedené v Codex Alimentarius je plán troch tried (n = 5, C = 1, m = 230 a M = 700 E. coli MPN/100g mäsa a medzichlopňovej tekutiny), zatiaľ čo kritériom Európskej únie je plán dvoch tried (n = 1, C = 0, M = 230 E. coli MPN/100g mäsa a medzichlopňovej tekutiny). Tento rozdiel má vplyv na medzinárodný obchod. Kritérium uvedené v Codex Alimentarius, ktoré vychádza z medzinárodných noriem, by sa malo odrážať aj v pravidlách klasifikácie produkčných oblastí triedy A stanovených v prílohe II k nariadeniu (ES) č. 854/2004.
(24)

Dotknutý výrobok je rovnaký ako pri pôvodnom prešetrovaní uvedenom v odôvodnení 1, t. j. bezšvíkové rúry a rúrky zo železa alebo ocele, s kruhovým prierezom, s vonkajším priemerom maximálne 406,4 mm s hodnotou uhlíkového ekvivalentu (Carbon Equivalent Value – CEV) maximálne 0,86 podľa vzorca Medzinárodného inštitútu zvárania (International Institute of Welding – IIW) a podľa chemickej analýzy (9), s pôvodom v ČĽR, v súčasnosti zaradené pod číselné znaky KN 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 20, ex 7304 31 80, ex 7304 39 10, ex 7304 39 52, ex 7304 39 58, ex 7304 39 92, ex 7304 39 93, ex 7304 51 81, ex 7304 51 89, ex 7304 59 10, ex 7304 59 92 a ex 7304 59 93.
(7)

V súlade s článkom 10 ods. 1 písm. d) nariadenia (EÚ) č. 508/2014 platí, že ak príslušný orgán konštatuje, že prevádzkovateľ sa dopustil ktoréhokoľvek trestného činu uvedeného v článkoch 3 a 4 smernice 2008/99/ES, žiadosť daného prevádzkovateľa o podporu z ENRF podľa hlavy V kapitoly II tohto nariadenia sa stáva neprípustnou na obdobie aspoň jedného roka. Vzhľadom na to, že nariadenie (EÚ) č. 508/2014 sa uplatňuje od 1. januára 2014, pri výpočte obdobia neprípustnosti žiadosti by sa mali brať do úvahy len trestné činy spáchané od 1. januára 2013.
2.

Medzi oddiel „Osobné údaje – Základné údaje – Demografické údaje (16+)“ a oddiel „Osobné údaje – Vzdelanie – Vzdelanie vrátane najvyššej dosiahnutej úrovne podľa Medzinárodnej štandardnej klasifikácie vzdelávania (ISCED)“ sa vkladá nový oddiel „Osobné údaje – Sociálne vylúčenie – Nepeňažné ukazovatele deprivácie osoby“: Zložka Názov premennej Kód Cieľová premenná Osobné údaje Sociálne vylúčenie „NEPEŇAŽNÉ UKAZOVATELE DEPRIVÁCIE OSOBY X,L PD020 Nahrádzanie obnoseného šatstva novým (nie použitým) 1 Áno 2 Nie – nemôžem si to dovoliť 3 Nie – z iných dôvodov PD020_F 1 Premenná je vyplnená – 1 Chýba – 3 Nevybraný respondent X,L PD030 Dva páry topánok vhodnej veľkosti (vrátane jedného páru topánok, ktoré sú vhodné do každého počasia) 1 Áno 2 Nie – nemôžem si to dovoliť 3 Nie – z iných dôvodov PD030_F 1 Premenná je vyplnená – 1 Chýba – 3 Nevybraný respondent X,L PD050 Stretnutie s priateľmi/rodinou (príbuznými) na účely posedenia pri pití/jedle najmenej jedenkrát za mesiac 1 Áno 2 Nie – nemôžem si to dovoliť 3 Nie – z iných dôvodov PD050_F 1 Premenná je vyplnená – 1 Chýba – 3 Nevybraný respondent X,L PD060 Pravidelná účasť na voľnočasovej aktivite 1 Áno 2 Nie – nemôžem si to dovoliť 3 Nie – z iných dôvodov PD060_F 1 Premenná je vyplnená – 1 Chýba – 3 Nevybraný respondent X,L PD070 Každý týždeň utratí malú sumu peňazí na seba 1 Áno 2 Nie – nemôžem si to dovoliť 3 Nie – z iných dôvodov PD070_F 1 Premenná je vyplnená – 1 Chýba – 3 Nevybraný respondent X,L PD080 Domáce pripojenie na internet na osobné účely 1 Áno 2 Nie – nemôžem si to dovoliť 3 Nie – z iných dôvodov PD080_F 1 Premenná je vyplnená – 1 Chýba – 3 Nevybraný respondent“
3.

Pod nadpisom „Fyzické osoby“ sa vypúšťajú tieto záznamy: a) „Mohammed Ahmed Shawki Al Islambolly [alias a) Abu Khalid, b) Abu Ja'far, c) Mohamed El Islambouli]. Adresa: a) Pakistan, b) Afganistan. Dátum narodenia: 21. 1. 1957. Miesto narodenia: El-Minya, Qena Egypt. Štátna príslušnosť: egyptská. Ďalšie informácie: a) Meno otca je Shawki al-Islambolly; b) člen hnutia Egyptian Islamic Jihad. Dátum zaradenia do zoznamu podľa článku 2a ods. 4 písm. b): 29. 9. 2005.“ b) „Mohamed Amine Akli [alias a) Akli Amine Mohamed, b) Killech Shamir, c) Kali Sami, d) Elias]. Adresa: Alžírsko. Miesto narodenia: Bordj el Kiffane, Alžírsko. Dátum narodenia: 30. 3. 1972. Štátna príslušnosť: Alžírsko. Ďalšie informácie: a) Meno otca je Lounes; b) meno matky je Kadidja; c) zákaz vstupu do schengenského priestoru. d) deportovaný zo Španielska do Alžírska v auguste 2009. Dátum zaradenia do zoznamu podľa článku 2a ods. 4 písm. b): 25. 6. 2003.“ c) „Chiheb Ben Mohamed Ben Mokhtar Al-Ayari [alias a) Hichem Abu Hchem, b) Ayari Chihbe, c) Ayari Chied, d) Adam Hussainy, e) Hichem, f) Abu Hichem, g) Moktar]. Adresa: Via Bardo, Tunis, Tunisko. Dátum narodenia: 19. 12. 1965. Miesto narodenia: a) Tunis, Tunisko; b) Grécko. Štátna príslušnosť: Tunisko. Číslo cestovného pasu: L246084 (tuniský cestovný pas vydaný 10. 6. 1996, jeho platnosť sa skončila 9. 6. 2001). Ďalšie informácie: a) vydaný z Talianska do Alžírska13. apríla 2006; b) meno matky je Fatima al-Tumi, c) zákaz vstupu do schengenského priestoru. Dátum zaradenia do zoznamu podľa článku 2a ods. 4 písm. b): 25. 6. 2003.“ d) „Nazih Abdul Hamed Nabih Al-Ruqai'i [alias a) Anas Al-Liby; b) Anas Al-Sibai; c) Nazih Abdul Hamed Al-Raghie]. Adresa: Al Nawafaliyyin, Jarraba Street, Taqsim Al Zuruq, Tripolis, Líbyjská arabská džamahírija. Dátum narodenia: a) 30. 3. 1964 b) 14. 5. 1964. Miesto narodenia: Tripolis, Líbyjská arabská džamahírija. Štátna príslušnosť: Líbya. Číslo cestovného pasu: 621570. Národné identifikačné číslo: 200310/I. Dátum zaradenia do zoznamu podľa článku 2a ods. 4 písm. b): 17. 10. 2001.“
26A

Ak účtovná jednotka preklasifikuje majetok (alebo skupinu na vyradenie) priamo z kategórie držaný na predaj do kategórie držaný na rozdelenie vlastníkom alebo priamo z kategórie držaný na rozdelenie vlastníkom do kategórie držaný na predaj, zmena v klasifikácii sa považuje za pokračovanie pôvodného plánu vyradenia. Účtovná jednotka: a) sa pri zohľadnení tejto zmeny neriadi usmernením v odsekoch 27 až 29. Účtovná jednotka uplatňuje tie požiadavky na klasifikovanie, predkladanie a oceňovanie v tomto IFRS, ktoré sú uplatniteľné na novú metódu vyradenia; b) oceňuje dlhodobý majetok (alebo skupinu na vyradenie), a to tak, že sa riadi usmerneniami v odseku 15 (v prípade preklasifikovania do kategórie držaný na predaj) alebo 15A (v prípade preklasifikovania do kategórie držaný na rozdelenie vlastníkom) a vykazuje akékoľvek zníženie alebo zvýšenie reálnej hodnoty zníženej o náklady na predaj alebo náklady na rozdelenie dlhodobého majetku (alebo skupiny na vyradenie), a to tak, že sa riadi usmerneniami v odsekoch 20 až 25; c) nemení dátum klasifikovania v súlade s odsekmi 8 a 12A. Týmto sa nevylučuje predĺženie obdobia potrebného na ukončenie predaja alebo rozdelenia vlastníkom, ak sú splnené podmienky v odseku 9.
(3)

Možnosť, že za príjemcu sa považuje skupina poľnohospodárov, ktorí žiadajú o podporu v rámci niektorých opatrení na rozvoj vidieka (ďalej len „kolektív“), je relevantná najmä v prípade agroenvironmentálno-klimatických opatrení uvedených v článku 28 nariadenia Európskeho parlamentu a Rady (EÚ) č. 1305/2013 (4), ktoré sa vykonávajú na úrovni biotopov. Patria medzi ne opatrenia v oblasti biodiverzity a ochrany prírody. Preto by sa mal ustanoviť právny rámec na účely riadenia a kontroly takýchto kolektívov. S cieľom poskytnúť týmto príjemcom viac flexibility pri realizácii prístupu orientovaného na výsledky by aj členské štáty mali mať možnosť kombinovať tento systém so systémom oznamovania záväzkov v reálnom čase, vďaka ktorému by príjemcovia oznamovali plánované záväzky najneskôr 14 dní pred ich skutočným splnením. Uvedený mechanizmus by sa mal doplniť individuálnymi kontrolami.
(5)

Postup udeľovania povolení existujúcim centrálnym protistranám usadeným v Únii pokračuje, ale do 15. decembra 2015 nebude dokončený. Pokiaľ ide o existujúce centrálne protistrany usadené v tretích krajinách, ktoré už žiadali o uznanie, viaceré centrálne protistrany usadené v tretích krajinách už boli uznané orgánom ESMA a iné môžu byť uznané na základe rozhodnutí o rovnocennosti podľa článku 25 nariadenia (EÚ) č. 648/2012, ktoré Komisia prijala 13. novembra 2015. Proces uznávania však nebude ukončený do 15. decembra 2015. Potreba predchádzať narúšaniu medzinárodných finančných trhov, ktorá predtým viedla k predĺženiu prechodného obdobia stanoveného v článku 497 ods. 2 nariadenia (EÚ) č. 575/2013 týkajúceho sa centrálnych protistrán usadených v tretích krajinách, by teda bola stále prítomná aj po uplynutí predĺženia prechodného obdobia stanoveného vo vykonávacom nariadení (EÚ) 2015/880. Ďalšie predĺženie prechodného obdobia by inštitúciám usadeným v Únii (alebo ich dcérskym spoločnostiam usadeným mimo Únie) malo umožniť predísť značnému sprísneniu požiadaviek na vlastné zdroje v dôsledku absencie uznaných centrálnych protistrán usadených v každej relevantnej tretej krajine, ktoré poskytujú špecifický druh zúčtovacích služieb, ktorý inštitúcie usídlené v Únii požadujú, za reálne uskutočniteľných podmienok a pri zabezpečení ľahkého prístupu. Hoci takéto sprísnenie požiadaviek by bolo možno len dočasné, mohlo by potenciálne viesť k odstúpeniu takýchto inštitúcií ako priamych účastníkov na transakciách s uvedenými centrálnymi protistranami, a spôsobiť narušenie trhov, na ktorých tieto centrálne protistrany pôsobia. Preto je vhodné predĺžiť prechodné obdobia o ďalších šesť mesiacov.
(4)

V dôsledku toho bol Vedecký, technický a hospodársky výbor pre rybné hospodárstvo (STECF) požiadaný o odporúčanie k možnosti zlúčenia kategórie výstroja TR1 a TR2 používané na vymedzenie skupín úsilia. Výbor STECF dospel k záveru (2), že v prípade zlúčenia kategórií výstroja TR1 a TR2 existuje riziko zvýšenej rybolovnej úmrtnosti tresky škvrnitej a že pokiaľ by sa takéto zlúčenie uplatnilo len v Severnom mori, Skagerraku a vo východnej časti Lamanšského prielivu, viedlo by k nesúladu s pravidlami platnými v iných oblastiach riadenia. Okrem toho dospel k záveru, že nová zlúčená kategória by bola z hľadiska vylovených biologických populácií rôznorodejšia, než osobitné kategórie TR1 a TR2 a že nie je pravdepodobné, že by sa zlepšila nákladová efektívnosť, keďže by bolo nutné prijať ďalšie opatrenia na účely riešenia možného zvýšenia rybolovnej úmrtnosti tresky škvrnitej. STECF však zároveň usudzuje, že takéto zlúčenie by rybárom umožnilo loviť selektívnejšie.
(2)

Množstvá, na ktoré sa vzťahujú žiadosti o dovozné povolenia podané od 20. novembra do 30. novembra 2015 na čiastkové obdobie od 1. januára do 30. júna 2016, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(5)

Potraviny určené na technologické účely a geneticky modifikované potraviny, na ktoré sa už vzťahujú iné akty Únie, by nemali patriť do rozsahu pôsobnosti tohto nariadenia. Preto by sa z rozsahu pôsobnosti tohto nariadenia mali vyňať geneticky modifikované potraviny patriace do rozsahu pôsobnosti nariadenia Európskeho parlamentu a Rady (ES) č. 1829/2003 (5), potravinárske enzýmy patriace do rozsahu pôsobnosti nariadenia Európskeho parlamentu a Rady (ES) č. 1332/2008 (6), potraviny používané výlučne ako prídavné látky patriace do rozsahu pôsobnosti nariadenia Európskeho parlamentu a Rady (ES) č. 1333/2008 (7), potravinárske arómy patriace do rozsahu pôsobnosti nariadenia Európskeho parlamentu a Rady (ES) č. 1334/2008 (8) a extrakčné rozpúšťadlá patriace do rozsahu pôsobnosti smernice Európskeho parlamentu a Rady 2009/32/ES (9).
(2)

Množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2015 na čiastkové obdobie od 1. januára do 31. marca 2016, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(22)

V reakcii na to Komisia potvrdzuje, že v prípade skupiny Rusal by sa úprava primeraného rozpätia pre náklady PVA a zisk podľa druhého a tretieho pododseku článku 2 ods. 9 mala uplatňovať na všetky druhy transakcií. Napriek tomu, že tovar je v prípade transakcií CIF dodaný pred uvoľnením tovaru do voľného obehu, a aj keby zodpovednosť za colné vybavenie niesol kupujúci (na rozdiel od transakcií DDP), nemení to nič na skutočnosti, že predaj vykonal prepojený obchodník, ktorý znáša náklady PVA a ktorý sa obvykle snaží dosahovať zisk za svoje služby. So zreteľom na skutočnosť, že obchodník je prepojený s vyvážajúcim výrobcom, z článku 2 ods. 9 základného nariadenia vyplýva, že údaje tohto obchodníka sú automaticky nespoľahlivé a že náklady PVA a zisk by mal určiť prešetrujúci orgán na opodstatnenom základe. Navyše článkom 2 ods. 9 základného nariadenia sa nevylučujú úpravy o náklady, ktoré vznikli pred dovozom, keďže tieto náklady zvyčajne znáša dovozca. Preto je úplné vylúčenie úprav o náklady PVA a zisk za predaj vykonaný za podmienok CIF neopodstatnené. Skutočnosť, že prepojená spoločnosť vykonáva len určité funkcie, nebráni Komisii, aby vykonala úpravy na základe článku 2 ods. 9 základného nariadenia, mohla by sa však zohľadniť v nižšej sume nákladov PVA, ktoré budú odpočítané od ceny, za ktorú je príslušný výrobok prvýkrát predaný nezávislému kupujúcemu. V každom prípade, zainteresovaná strana, ktorá chce namietať voči rozsahu úprav vykonaných na základe článku 2 ods. 9 základného nariadenia, znáša dôkazné bremeno. Takže, ak táto strana považuje úpravy za nadmerné, musí predložiť konkrétne dôkazy a výpočty na opodstatnenie uvedených tvrdení. Pokiaľ ide o transakcie DAP, je potrebné uviesť, že miesta dodania sú vnútri colného územia EÚ, a preto rozdiel, pokiaľ ide o mieru zapojenia obchodníka v porovnaní s predajom podľa podmienok DDP, je ešte menší. Pokiaľ ide o minulé príklady, ktoré uviedla skupina Rusal, je dôležité najprv poznamenať, že stanovisko Komisie je v súlade s judikatúrou súdov Únie. Po druhé, Komisia má široký priestor na voľné uváženie v oblasti opatrení na ochranu obchodu a pri uplatňovaní tohto voľného uváženia nie je viazaná minulými posúdeniami. V každom prípade bola faktická situácia v každom z týchto prípadov, ktoré uviedla skupina Rusal, odlišná. Na záver, pokiaľ ide o alternatívne tvrdenie o uplatňovaní článku 2 ods. 8 základného nariadenia, Komisia sa odvoláva na argumenty uvedené v tomto odôvodnení a v odôvodnení 19 a opakuje, že samotná skutočnosť prepojenia vývozcu s prepojenou spoločnosťou postačuje na to, aby Komisia pristupovala k skutočným vývozným cenám ako k nespoľahlivým, pretože existencia prepojenia medzi vývozcom a prepojenou spoločnosťou je jedným z viacerých dôvodov, na základe ktorých môžu byť skutočné vývozné ceny považované za nespoľahlivé.
(2)

Množstvá, na ktoré sa vzťahujú žiadosti o dovozné povolenia podané od 1. do 7. decembra 2015 na čiastkové obdobie od 1. januára do 31. marca 2016, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.
Semená dýň (Egusi, Citrullus lanatus) a produkty z nich odvodené

ex 1207 70 00; ex 1106 30 90; ex 2008 99 99

10 30 50

Sierra Leone (SL)

aflatoxíny
(2)

Množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2015 na čiastkové obdobie od 1. januára do 31.marca 2016, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(2)

Množstvá, na ktoré sa vzťahujú žiadosti o dovozné práva podané od 1. decembra do 7. decembra 2015 na čiastkové obdobie od 1. januára do 31. marca 2016, sú v prípade kvóty s poradovým číslom 09.4273 vyššie ako dostupné množstvá. Malo by sa teda určiť, v akom rozsahu sa môžu dovozné práva udeliť, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 6 ods. 3 nariadenia Komisie (ES) č. 1301/2006 (3) v spojení s článkom 7 ods. 2 uvedeného nariadenia.
(170)

Ako sa uvádza v odôvodneniach 92 až 94, trh Únie je príťažlivý pre čínsky dovoz so zreteľom na skutočnosť, že ceny na trhu Únie sú vo všeobecnosti v súlade s cenami na iných vývozných trhoch. Okrem toho Turecko v júli 2014 uložilo antidumpingové opatrenia voči Číne na celú škálu hliníkových fólií vrátane príslušného výrobku. Preto je pravdepodobné, že časť výroby, ktorá sa predtým vyvážala do Turecka, by bola presmerovaná na trh Únie, ak by opatrenia voči Číne stratili platnosť. Preto možno vyvodiť záver, že zrušenie opatrení by so všetkou pravdepodobnosťou viedlo k výraznému zvýšeniu čínskeho dovozu za dumpingové ceny, ktoré by výrazne podhodnotili ceny výrobného odvetvia Únie, čo by výrobnému odvetviu Únie spôsobilo ďalšiu ujmu.
(33)

Komisia prijala a preskúmala žiadosť organizácie „Overseas Merchandising Inspection Co. Ltd.“, aby bola pri kategórii produktov D v Japonsku zaradená do zoznamu v prílohe IV k nariadeniu (ES) č. 1235/2008. Ako sa uvádza v odôvodnení 13, v článku 10 ods. 2 písm. b) a ods. 3 nariadenia (ES) č. 1235/2008 sa stanovuje, že štátna inšpekčná organizácia alebo súkromná inšpekčná organizácia nemôže byť uznaná pre produkt pochádzajúci z tretej krajiny uvedenej v zozname uznaných tretích krajín v prílohe III k uvedenému nariadeniu a patriaci do kategórie produktov, pre ktorú je daná tretia krajina uznaná. Japonsko je uznané za tretiu krajinu v súlade s článkom 33 ods. 2 nariadenia (ES) č. 834/2007 a zaradené do uvedenej prílohy pre kategóriu produktov D. Keďže sa však toto uznanie nevzťahuje na všetky zložky, ktoré sa môžu do Japonska legálne dovážať a spracovávať, je vhodné uznať súkromné inšpekčné organizácie pre spracovávané produkty, na ktoré sa nevzťahuje uznanie Japonska pre kategóriu produktov D, ktoré sú uvedené v prílohe III k nariadeniu (ES) č. 1235/2008, aby sa produkty pochádzajúce z Japonska, ktoré sa spracovávajú so zložkami, ktoré môžu byť legálne dovezené do Japonska, ale nevzťahuje sa na ne uznanie stanovené v uvedenej prílohe, mohli dovážať do Únie. Na základe poskytnutých informácií Komisia dospela k záveru, že je oprávnené uznať organizáciu „Overseas Merchandising Inspection Co., Ltd.“ pre kategóriu produktov D (s výnimkou vína) v Japonsku v prípade produktov, na ktoré sa nevzťahuje uznanie podľa článku 33 ods. 2 nariadenia (ES) č. 834/2007 a ktoré sú uvedené v prílohe III k nariadeniu (ES) č. 1235/2008.
19.

Článok 28 sa nahrádza takto: „Článok 28 Preskúmanie 1. Komisia predloží Európskemu parlamentu, Rade a Európskemu hospodárskemu a sociálnemu výboru do 15. júla 2022 správu o uplatňovaní tohto nariadenia vrátane hodnotenia toho, či: a) na dosiahnutie cieľa tohto nariadenia, ktorým je uľahčenie prístupu k spravodlivosti pre občanov a malé a stredné podniky v cezhraničných sporoch, je vhodné ďalšie zvýšenie limitu uvedeného v článku 2 ods. 1; a b) na uľahčenie prístupu k spravodlivosti pre zamestnancov v cezhraničných pracovnoprávnych sporoch s ich zamestnávateľom, je vhodné rozšírenie rozsahu uplatňovania európskeho konania vo veciach s nízkou hodnotou sporu, a to najmä na mzdové pohľadávky, a to po zvážení celkového dosahu takého rozšírenia. K tejto správe sa podľa potreby pripoja legislatívne návrhy. Na tento účel poskytnú členské štáty Komisii do 15. júla 2021 informácie o počte návrhov podaných v rámci európskeho konania vo veciach s nízkou hodnotou sporu, ako aj o počte žiadostí o výkon rozsudku vydaného v rámci európskeho konania vo veciach s nízkou hodnotou sporu. 2. Komisia do 15. júla 2019 predloží Európskemu parlamentu, Rade a Európskemu hospodárskemu a sociálnemu výboru správu o šírení informácií o európskom konaní vo veciach s nízkou hodnotou sporu v členských štátoch a môže vypracovať odporúčania týkajúce sa zlepšenia informovanosti o tomto konaní.“
(10)

Zvyšní deviati sudcovia by mali nastúpiť do funkcie v septembri 2019. Nemalo by to viesť k prijímaniu ďalších právnych asistentov alebo iného podporného personálu, aby sa zabezpečila nákladová efektívnosť. Vnútornými reorganizačnými opatreniami v rámci inštitúcie by sa malo zabezpečiť účinné využívanie existujúcich ľudských zdrojov, ktoré by mali byť rovnaké pre všetkých sudcov, bez toho, aby boli dotknuté rozhodnutia Všeobecného súdu týkajúce sa jeho vnútornej organizácie.
(9)

Výnimka de minimis na merlúzu európsku vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh v divíziách ICES VIII a IX vlečnými sieťami, je založená na skutočnosti, že realizovateľné zvýšenia selektivity sa veľmi ťažko dosahujú. Z predložených podkladových informácií vyplýva, že zvyšovanie selektivity v dotknutých rybolovoch by malo za následok straty predajných rýb, ktoré by mohli byť príčinou nehospodárnosti dotknutého rybolovu. Navyše STECF zdôraznil, že tieto informácie by mali doplniť ďalšie štúdie o selektivite v predmetných rybolovoch. Preto by sa táto výnimka mala zahrnúť do nariadenia spolu s ustanovením, podľa ktorého by dotknuté členské štáty boli povinné poskytnúť Komisii ďalšie údaje, na základe ktorých STECF bude môcť v plnej miere posúdiť opodstatnenie tejto výnimky.